钦定古今图书集成/方舆汇编/职方典/第1370卷 > 寺观附
## 钦定古今图书集成/方舆汇编/职方典/第1370卷 > 寺观附

本府。〈海康县附郭。〉

天宁万寿禅寺　在郡城西关外。唐大历五年，开山岫公创建。宋苏轼渡琼寓此，爱其胜，题“万山第一” 四大字于门。宋南渡，李忠定纲亦寓于此，有《阇提花三绝》，至今传焉。郡邑幽胜，惟有此寺。宋未毁于兵燹，元住持石心师德𪻐重建。明洪武十五年重修。成化间，郡守魏瀚以殿后雷音堂圮，改建怀坡堂。郡人罗璋记。弘治丙辰，太监陈荣复捐资易坚材修之。左右翼两楼，悬以钟鼓。山门外竖石坊，勒“东坡” 四大字于扁。寺后有一览亭，岁时祝釐，咸在于此。明末，寺宇颓圮。

皇清顺治十五年，知府陆彪《从卜》改建，寻坏。康熙十

年，知府吴盛藻捐赀重修，加以润色，增所未备。寺去城半里，并寇祠，接西湖，丛林幽静，山环水绕，亦郡之大观也。

广济寺　在雷庙之东。梁开山僧了容创建，名曰“广教。” 明洪武间，僧隆寿改名“广济。” 去城十里，与雷庙并峙。嘉靖元年，诏毁淫祠废。

普庵堂　旧在郡城内恺悌坊浴堂之西。元泰

定间道人张吉移创城东滑岭巷，年久倾圮，大佛三尊，移入天宁寺，罗汉十八尊，移在圆通宝阁。提学魏校毁淫祠铜像，发学铸造祭器，遗址占为民居，惟井一口，馀地一丈馀，见存。

六祖堂　在郡城南门外调会坊。元大德间，郡民刘成章往南华请佛安祀。指挥魏荣、太监陈荣相继修葺。明嘉靖元年，提学魏校毁之。后坊民相率修复。

皇清康熙四年，士民同修。

“医灵堂　” ，即慈济真君。在白沙社，离城五里，久圮。明万历二十年，知县秦懋义重建，堂废址存。真武堂　在南关外宁国坊，宋寇莱公所舍之傍。天圣改元，秋杪夜半，星陨南园池中，莱公使人求之，得一石，因即其地建真武堂，郡人钦奉之。建炎间，郡守以堂近市非便，迁天庆观中。由是海郡连岁不登。绍兴辛酉，郡守胡公迁还旧址。明景泰间，年久堂倾。万历元年，乡民黄朴等集众重修。时庙制尚狭，万历甲辰，生员陈瑾鸠金拓基，鼎建大堂，金饰神像。推官高维岳造神龛香亭，独大门仍旧。乙巳，陈瑾同举人何起龙等，助建牌坊扁勒南合、武当，庙貌焕然。瑾复鸠金买田六十亩，为香火需。

十贤堂　在西湖之上。宋咸淳九年，郡守虞应龙建，以祀丞相寇准、学士苏轼、侍郎苏辙、丞相赵鼎、李纲、枢密王岩叟、编修胡铨、正字秦观、李光、正言任伯雨也。后专祀寇公。兵燹以来，堂废，并附入旌忠祠。郡祭寇公，次祭诸贤。明弘治壬戌，推官李文献重建，堂三间，附于寇祠之左，祀苏辙以下九公，概扁曰“名贤。” 正德丙子，提举章极、郡守王秉良以义起，立唐转运使柳仲郢神牌于此。万历癸未，守道陆万锺以李纲相业第一，令特立专祠以祀，复附御史冯恩于名贤祠内，以足十贤之数。今废。

开元寺　唐时创建，在城南调会坊，上有石塔，高五丈馀。宋末寺废，元天历间重修，复废。遗址今为民居，惟塔巍然屹立，堪舆家谓：“文笔醮墨池，状元联及第。” 郡因号是塔为“文笔峰” ，本此。元妙观　在城内镇宁坊，旧有紫微观，宋改为天庆观，元改元妙观，岁久倾圮。明弘治丙辰，太监陈荣增广其地，中建三清殿，东建城隍堂，西建道纪司，塑神像三十馀尊。宋董世龙、余天麒、元张图南俱有记。嘉靖间，提学魏校毁淫祠，改为城隍庙。有田一顷，被民侵佃。万历三十七年，知府郭士材、同知张应中相继查复，其田一百五十二亩。重修殿宇，绘塑神像，因命道士张元桂掌管。今废。

圆通宝阁　即观音阁，在郡城中正坊阜民桥上。元廉访使卜达世礼创建。明正统间，张内使重修。上有铜佛三尊，铜罗汉十八尊。后太监陈荣复铸铜观音一尊。阁高耸清虚，胜甲郡城诸刹。有田八石二斗，税四十六亩二分，载《碑记》以供香火。嘉靖间，提学魏校毁淫祠铜像，发学铸造祭器，其田召人承佃。

遂溪县

观音堂　在县东城外。明万历三十六年建通济庵　在县南八十里庄家渡。宋咸淳间，僧刘宗成就庄氏之地创建。先是，宗成募缘建通济石桥跨渡之上。陆仁水《记》。故庵因桥名，后毁于劫火。明洪武五年，僧无量重修。正统间，乡人鼎建。正德改元。宗成之后，刘佐等再建。庵西有书舍，后山巅抚松阴为讲堂，今废。

湖光庵　宋僧琮师孙氏禅练创建。元至大间，孙裕等塑佛像三尊，孙圭等舍田为供。明洪武间，知县张昭命老人彭九思等重建，孙希武为《记》。有田二十五石，税三十二亩，坐落通明旧县草洋三处，今田废。

西山三殿神　英灵庙之派。在八都海滨，《徐闻县》。

圆通寺　在县东澄清坊。宋绍兴间，僧创立，岁久倾圮。明洪武二十年，主簿彭用干为多火灾，伐石砌塔七层于寺以镇之。永乐间，梁传教重修。

广德寺　在县东二十八都。元至正庚午，僧德𪻐重建。王景贤《记》。平章阙里吉思扁曰“广德寺。” 元末倾圮。

崇真观　在县西登云坊。宋景定间创。明洪武二十三年，知县蒋生雄重建。正德庚午，知县汪泽重建。

上元庵　在县东十六都白石村，庵废址尚存。和福庵　在县东南二十里和福村。岁久倾圮，址存。

化成庵　在县东关外。衡州僧晓真，明万历二十三年从琼募化旃檀佛一尊，结草庵以居之。仍就路上施茶，以饮往来渴者。知县张大猷因捐俸造庵五楹，名曰“化成。” 四十年，同知曹行健、知县孙世芳至庵添建前殿、左右两厢、门楼净堂外，凿井建碑，名曰“官井” ，以广其惠。往来此者胥赖之。。